
 DR.31.3.2005 

 
 

94 

Perkara keempat iaitu mengenai Tarekat dan fahaman Syiah.  Fahaman Syiah dan 
juga kegiatan Tarekat sekarang ini telah banyak menular di institut pengajian tinggi awam 
(IPTA) dan kita kerap kali telah diberitahu, dijelaskan oleh JAKIM bahawa begitu banyak 
sekali  Tarekat  di dalam negara kita.  Apakah tindakan yang telah diambil oleh sama ada 
penaung atau penyebar-penyebar Tarekat atau fahaman Syiah ini telah diambil oleh 
JAKIM?   

Perkara kelima, kita mengucapkan terima kasih kepada JAKIM dan kerajaan 
kerana telah memberikan elaun-elaun kepada imam.  Namun begitu terdapat juga masalah 
di mana di dalam satu masjid tersebut telah diberikan tauliah tiga orang imam, tetapi untuk 
membolehkan dua orang imam sahaja mendapat elaun, satu temu duga telah diadakan.  
Maka gagallah seorang, merajuklah seorang.  Saya mohon supaya jika kita memberi tauliah 
kepada tiga orang imam di sesebuah masjid tersebut, apalah salahnya kerajaan tetap 
memberikan elaun terhadap ketiga-tiga imam tersebut.   

Tuan Yang di-Pertua, beralih kepada belia dan sukan.  Saya mengucapkan 
tahniah kepada Kementerian Belia dan Sukan kerana telah melancarkan Pelan Tindakan 
Pembangunan Belia Nasional yang mempunyai sebelas teras bagi memperkasakan 
golongan belia di negara kita.  Apa yang saya hendak sentuh ialah tentang penggerak 
Rakan Muda yang telah diumumkan oleh Menteri Belia dan Sukan bahawa kita, Ahli-ahli 
Parlimen akan ditempatkan satu kawasan Parlimen, satu penggerak Rakan Muda dan 
setiap ADUN akan diberikan seorang bagi penggerak Rakan Muda.  Namun begitu, apa 
yang terjadi di dalam kawasan saya, tidak ada penggerak Rakan Muda bagi pihak Ahli 
Parlimen, hanya diberikan kepada ADUN-ADUN sahaja tetapi apa yang malangnya, 
penggerak Rakan Muda bagi pihak ADUN juga dilantik bukan daripada kawasan Parlimen 
Kuala Krau itu sendiri.  Oleh itu, bagaimanakah penggerak Rakan Muda untuk bergerak 
dengan berkesan?  Mereka tidak tahu tentang latar belakang atau pemimpin-pemimpin 
belia kawasan, tidak mahu bergaul dan berinteraksi dengan belia kawasan?   

Di dalam memperkasakan belia di dalam negara kita, Majlis Belia Malaysia, Majlis 
Belia Negeri dan Majlis Belia Daerah mempunyai tugas dan peranan yang sangat penting.  
Bagi setiap tahun, Majlis Belia Negeri telah mendapat peruntukan sejumlah RM25 ribu 
setahun dan Majlis Belia Daerah mendapat RM20 ribu setahun bagi menggerakkan dan 
memperkasakan lagi pergerakan belia.  Selain itu, peruntukan bagi program pengupayaan 
persatuan belia berjumlah RM3 ribu setahun bagi 12 buah persatuan belia juga disalurkan 
melalui Majlis Belia Daerah.   

Masalahnya, bagaimana untuk memperkasakan persatuan-persatuan belia di 
kampung-kampung kalau Majlis Belia Daerah hanya wujud atas nama dan atas kertas 
sahaja.  Setiap tahun, laporan aktiviti dan laporan tahunan dihantar kepada Jabatan Belia 
dan Sukan Negeri sedangkan Majlis Belia Daerah tersebut sudah empat tahun tidak 
mengadakan mesyuarat agung tahunan dan terdapat Ahli Jawatankuasa Majlis Belia 
Daerah tersebut telah meninggal dunia.   

Majlis Belia Daerah juga tidak menganjurkan sebarang aktiviti sama ada kursus, 
seminar, perjumpaan dengan ahli-ahli persatuan belia di kampung. Apa yang menyedihkan, 
peruntukan pengupayaan persatuan belia itu yang disalurkan melalui Majlis Belia Daerah 
juga tidak sampai kepada persatuan belia yang berkenaan.  Oleh itu, saya memohon 
supaya kementerian mengambil tindakan segera terhadap perkara ini dan langkah 
kementerian untuk menubuhkan Akta Pembangunan Belia sangat dialu-alukan dan ia perlu 
dipercepatkan.   

Tuan Yang di-Pertua, Yang Berhormat Menteri juga telah mengumumkan bahawa 
bagi setiap satu Parlimen...... 

Dato’ Paduka Haji Badruddin bin Amiruldin:   [Bangun] 

Tuan Haji Ismail bin Haji Mohamed Said:  Sila.  

 Tuan Yang di-Pertua:  Ya, Jerai.  

 Dato’ Paduka Haji Badruddin bin Amiruldin:   Terima kasih Tuan Yang di-
Pertua, terima kasih Yang Berhormat bagi Kuala Krau.  Apabila Yang Berhormat bercakap  



94. Perkara keempat iaitu mengenai Tarekat dan fahaman Syiah. Fahaman Syiah dan juga kegiatan Tarekat sekarang ini telah banyak menular di institut pengajian tinggi awam (IPTA) dan kita kerap kali telah diberitahu, dijelaskan oleh JAKIM bahawa begitu banyak sekali Tarekat di dalam negara kita. Apakah tindakan yang telah diambil oleh sama ada penaung atau penyebar-penyebar Tarekat atau fahaman Syiah ini telah diambil oleh JAKIM?. Perkara kelima, kita mengucapkan terima kasih kepada JAKIM dan kerajaan kerana telah memberikan elaun-elaun kepada imam. Namun begitu terdapat juga masalah di mana di dalam satu masjid tersebut telah diberikan tauliah tiga orang imam, tetapi untuk membolehkan dua orang imam sahaja mendapat elaun, satu temu duga telah diadakan. Maka gagallah seorang, merajuklah seorang. Saya mohon supaya jika kita memberi tauliah kepada tiga orang imam di sesebuah masjid tersebut, apalah salahnya kerajaan tetap memberikan elaun terhadap ketiga-tiga imam tersebut. Tuan Yang di-Pertua, beralih kepada belia dan sukan. Saya mengucapkan tahniah kepada Kementerian Belia dan Sukan kerana telah melancarkan Pelan Tindakan Pembangunan Belia Nasional yang mempunyai sebelas teras bagi memperkasakan golongan belia di negara kita. Apa yang saya hendak sentuh ialah tentang penggerak Rakan Muda yang telah diumumkan oleh Menteri Belia dan Sukan bahawa kita, Ahli-ahli Parlimen akan ditempatkan satu kawasan Parlimen, satu penggerak Rakan Muda dan setiap ADUN akan diberikan seorang bagi penggerak Rakan Muda. Namun begitu, apa yang terjadi di dalam kawasan saya, tidak ada penggerak Rakan Muda bagi pihak Ahli Parlimen, hanya diberikan kepada ADUN-ADUN sahaja tetapi apa yang malangnya, penggerak Rakan Muda bagi pihak ADUN juga dilantik bukan daripada kawasan Parlimen Kuala Krau itu sendiri. Oleh itu, bagaimanakah penggerak Rakan Muda untuk bergerak dengan berkesan? Mereka tidak tahu tentang latar belakang atau pemimpin-pemimpin belia kawasan, tidak mahu bergaul dan berinteraksi dengan belia kawasan?. Di dalam memperkasakan belia di dalam negara kita, Majlis Belia Malaysia, Majlis Belia Negeri dan Majlis Belia Daerah mempunyai tugas dan peranan yang sangat penting. Bagi setiap tahun, Majlis Belia Negeri telah mendapat peruntukan sejumlah RM25 ribu setahun dan Majlis Belia Daerah mendapat RM20 ribu setahun bagi menggerakkan dan memperkasakan lagi pergerakan belia. Selain itu, peruntukan bagi program pengupayaan persatuan belia berjumlah RM3 ribu setahun bagi 12 buah persatuan belia juga disalurkan melalui Majlis Belia Daerah. Masalahnya, bagaimana untuk memperkasakan persatuan-persatuan belia di kampung-kampung kalau Majlis Belia Daerah hanya wujud atas nama dan atas kertas sahaja. Setiap tahun, laporan aktiviti dan laporan tahunan dihantar kepada Jabatan Belia dan Sukan Negeri sedangkan Majlis Belia Daerah tersebut sudah empat tahun tidak mengadakan mesyuarat agung tahunan dan terdapat Ahli Jawatankuasa Majlis Belia Daerah tersebut telah meninggal dunia. Majlis Belia Daerah juga tidak menganjurkan sebarang aktiviti sama ada kursus, seminar, perjumpaan dengan ahli-ahli persatuan belia di kampung. Apa yang menyedihkan, peruntukan pengupayaan persatuan belia itu yang disalurkan melalui Majlis Belia Daerah juga tidak sampai kepada persatuan belia yang berkenaan. Oleh itu, saya memohon supaya kementerian mengambil tindakan segera terhadap perkara ini dan langkah kementerian untuk menubuhkan Akta Pembangunan Belia sangat dialu-alukan dan ia perlu dipercepatkan. Tuan Yang di-Pertua, Yang Berhormat Menteri juga telah mengumumkan bahawa bagi setiap satu Parlimen...... Dato' Paduka Haji Badruddin bin Amiruldin: [Bangun]. Tuan Haji Ismail bin Haji Mohamed Said: Sila. Tuan Yang di-Pertua: Ya, Jerai. Dato' Paduka Haji Badruddin bin Amiruldin: Terima kasih Tuan Yang di- Pertua, terima kasih Yang Berhormat bagi Kuala Krau. Apabila Yang Berhormat bercakap.